[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Daeth Awesome Wales o hyd yn gyflym i le iddynt eu hunain ar stryd fawr y Barri \u2013 edrychwn ar sut y bu rhedeg fel menter gymdeithasol a\u0302 gwerthoedd cymunedol da yn sail i\u2019w llwyddiant busnes, gyda rhywfaint o gymorth gan y Gronfa Tyfu Busnesau Cymdeithasol."}, {"text_idx": "#000009", "text": "Siop a menter gymdeithasol ddiwastraff yn y Barri yw \u2018Awesome Wales\u2019 sydd wedi derbyn cyllid gan Gronfa Tyfu Busnesau Cymdeithasol CGGC \u2013 eu nod yw diogelu\u2019r amgylchedd drwy wneud eich taith siopa\u2019n ddiblastig, heb ddeunydd pecynnu diangen, yn ogystal a\u0302 sicrhau bod y cynnyrch yn cael ei greu\u2019n foesegol ac yn gyfeillgar i\u2019r amgylchedd."}, {"text_idx": "#000010", "text": "Cafodd y cyfarwyddwyr, Amy Greenfield a Stuart Burnell, eu hysbrydoli i sefydlu\u2019r fenter gymdeithasol wedi iddynt gael anhawster dod o hyd i gynnyrch cynaliadwy ym Mro Morgannwg a chredu bod teithio i Gaerdydd i\u2019w gael yn mynd yn groes i\u2019r diben."}, {"text_idx": "#000011", "text": "\u2018Cawsom lawer o wrthwynebiad i ddechrau, pobl yn dweud na fyddai\u2019n gweithio, na fyddai pobl y Barri eisiau siopa yn y modd hwnnw ac nad oedd ganddyn nhw\u2019r arian ar ei gyfer, y byddai\u2019n well yng Nghaerdydd. Ond barn hen ffasiwn o\u2019r Barri yw hwn\u2019, meddai Amy."}, {"text_idx": "#000012", "text": "Unwaith cafodd Awesome Wales y syniad, datblygodd pethau\u2019n eithaf cyflym iddynt. Wedi iddyn nhw ddod o hyd i leoliad addas na allent ei golli, gwnaethant benderfynu ar eu cynllun busnes a chyflwyno\u2019u cais i\u2019r Gronfa Tyfu Busnesau Cymdeithasol. Agorodd y siop ym mis Gorffennaf 2019, chwe mis ar o\u0302l iddyn nhw gael y syniad yn wreiddiol."}, {"text_idx": "#000013", "text": "Y gwerthoedd cymdeithasol y mae eu model busnes yn seiliedig arnyn nhw yw\u2019r hyn sydd wedi helpu i gyfrannu at eu llwyddiant hefyd, yn o\u0302l Amy. Roedd rhedeg menter gymdeithasol yn rhoi ffocws cryf iddyn nhw, ac roedd natur y cyllid cychwynnol gan Gronfa Tyfu Busnesau Cymdeithasol (SBGF) a Banc Datblygu Cymru yn golygu nad oedden nhw\u2019n dibynnu cymaint ar randdeiliaid a oedd eisiau gweld elw ar eu cyfalaf, a gallent gadw\u2019u prisiau\u2019n isel."}, {"text_idx": "#000014", "text": "Cafodd hyn effaith ar unwaith, nid yn unig ar \u2018Awesome Wales\u2019, ond hefyd ar stryd fawr y Barri yn gyffredinol. Roedd bod yn opsiwn fforddiadwy yn ddeniadol tu hwnt i bobl leol, a gwnaeth siop gig gyfagos hyd yn oed gweld cynnydd o 40% yn ei masnach ar o\u0302l i \u2018Awesome Wales\u2019 agor."}, {"text_idx": "#000015", "text": "Ac nid yn y Barri yn unig roedden nhw\u2019n creu cynnwrf \u2013 gwnaethant argraff mor dda ar Ysgol Fusnes Prifysgol Caerdydd, fe wnaethant ofyn i gael defnyddio cynllun busnes \u2018Awesome Wales\u2019 fel cymorth addysgu ar gyfer eu myfyrwyr."}, {"text_idx": "#000016", "text": "Gan mai nhw yw Ysgol Fusnes Gwerth Cyhoeddus gyntaf y byd, roedden nhw eisiau rhoi cydwybod gymdeithasol wrth wraidd eu gweithrediadau, ac felly gwnaethant droi at \u2018Awesome Wales\u2019. \u2018Roedden ni eisiau rhywbeth a oedd yn adlewyrchu synnwyr busnes da a oedd hefyd a\u0302 gwerth cymdeithasol\u2019 meddai Dr Tim Edwards, Athro Dadansoddi Trefniadaeth ac Arloesi yn yr Ysgol Fusnes."}, {"text_idx": "#000017", "text": "\u2018Rydyn ni\u2019n credu ei fod yn bwysig bod myfyrwyr yn cydnabod y gall busnes siarad a\u0302 gwerth cymunedol yn ogystal a\u0302 gwerth rhanddeiliaid. Yn syml, rydyn ni\u2019n ceisio cyflawni gwelliant cymdeithasol ochr yn ochr a\u0302 datblygu economaidd er mwyn mynd i\u2019r afael a\u0302 rhai o\u2019r heriau mawr mewn cymdeithas gyfoes.\u2019"}, {"text_idx": "#000022", "text": "Hyd yn oed gyda\u2019r prysurdeb hwn, roedden nhw\u2019n gwrthod mynd yn groes i\u2019w hegwyddorion moesegol wrth gael gafael ar nwyddau \u2013 \u2018byddai\u2019n well gennym ni redeg mas o stoc nag archebu o rywle fel Amazon\u2019 cadarnhaodd Amy, ond ni wnaeth hyn eu rhwystro."}, {"text_idx": "#000023", "text": "Ar un pwynt ar ddechrau\u2019r cyfyngiadau symud, pan sbardunwyd pobl yn genedlaethol i goginio bwyd cartref gan wacau siopau o\u2019u cyflenwadau, nhw oedd un o\u2019r unig siopau ledled de-orllewin Prydain a oedd ag unrhyw furum mewn stoc, a thrwy gydol hyn, gwnaethant yn siw\u0302r eu bod yn cael cymaint a\u0302 phosibl o nwyddau gan fusnesau cymdeithasol neu gwmni\u0308au cydweithredol eraill."}, {"text_idx": "#000024", "text": "Yr ymdeimlad hwn o gymuned sydd wedi gwneud eu bywydau\u2019n haws yn o\u0302l Amy \u2013 \u2018Mae rhwydwaith o thua 300 o fusnesau cymdeithasol sy\u2019n rhannu profiadau dysgu gyda\u2019i gilydd, fel nad oes yn rhaid i ni wneud pob camgymeriad ein hunain.\u2019"}]